અમદાવાદ : રાજ્યમાં છેલ્લાં કેટલાંક દિવસોથી કાતિલ ઠંડીનું મોજુ ફરી વળ્યુ છે. જોકે ઉત્તર દિશા તરફથી સતત વહેતા પવનની ગતિ ઘટવા છતાં ઠંડીમાં કોઈ ખાસ ઘટાડો થયો નથી. આજે રાજ્યમાં સૌથી ઓછું તાપમાન નલિયામાં ૫.૬ ડિગ્રી રહ્યું હતુ. જ્યારે ગાંધીનગરમાં તાપમાન ૭.૫ ડિગ્રી રહ્યું હતુ. અમદાવાદમાં પણ તાપમાનનો પારો આઠ ડિગ્રીએ પહોંચી ગયો હતો. હવામાન વિભાગની આગાહી છે કે રાજ્યમાં થોડા દિવસ ઠંડીનું જોર યથાવત રહશે. તેમજ સૌરાષ્ટ્ર અને કચ્છમાં હજુ ઠંડીનું જોર યથાવત રહેશે.